Flemming Oppfeldt (V), 2003-12-09:
Vi har fået indført en målrettet økonomisk håndsrækning til den lille gruppe ældre, som har ringe økonomi.
Vi har på en række punkter gennemført en forbedring af forholdene for de ældre, som helt eller delvis er ramt på deres helbred.
Regeringen har gennemført eller er ved at gennemføre følgende 13 punkter, som kommer de svageste ældre til gavn.
Da de ældre i høj grad er brugere af denne sektor, kommer det de svageste ældre direkte til gavn.
For det tredje: Demensområdet er ved at få et løft.
Regeringen er ydermere på vej med en demenshandleplan, som bl.a. indeholder en tidligere udredning og, i de tilfælde
For det fjerde: Der er for indeværende år afsat flere penge til demensboliger.
For det femte: Der bliver de kommende år bygget ekstra mange ældreboliger.
For det sjette: Der er indført lovgrundlag for erstatningsbesøg i kommunerne, når hjemmehjælpen udebliver.
For det syvende: Der er sikret efterlevelsespension ved dødsfald.
For det ottende: Der er sat 22 mio. kr. af til en forebyggende sundhedsmæssig indsats; bl.a. er der sat ind på at lave idræt for ældre.
For det niende: Der er sat penge af til etablering af akutpladser ved overgang fra hospital til egen bolig eller ved overgang fra egen bolig til hospital.
For det tiende: Der er indført frit valg af plejehjem og -boliger, som betyder, at ægtefællen også kan flytte med.
For det elvte: Der er indført en ledsageordning for handicappede, der bliver ældre.
Og for det trettende: Der er gennemført en målrettet ældreydelse for økonomisk dårligt stillede folkepensionister.
Rapporten om de ældres økonomiske vilkår viser, at i år 2018 vil 93 pct. af alle pensionister være ATP-dækket, og rigtig mange vil have forskellige pensioner herudover.
I det år, vi har nu, overstiger borgernes forskellige pensionsindbetalinger den sum, som udgør den samlede folkepension.
Det er derfor klart, at på længere sigt vil behovet for en målrettet økonomisk håndsrækning til økonomisk dårligt stillede pensionister kun i meget ringe omfang være til stede - heldigvis.
Men så er der nutiden.
Så sent som i forrige uge kunne vi gennemføre førstebehandlingen af regeringens forslag om en supplerende ældreydelse til de økonomisk svagest stillede ældre.
Ydelsen er på 5.100 kr. og gives til dem, der stort set ikke har andet end deres folkepension som økonomisk grundlag.
Forslaget blev desværre ikke støttet af Socialdemokratiet, og jeg tror grundlæggende, at det er derfor vi har den debat, vi har i dag.
Socialdemokratiet har haft meget svært ved at forlige sig med, at regeringen har gennemført alle de forbedringer, der er nævnt her og også forbedringerne for de økonomisk dårligt stillede.
Det er jo typisk enlige, ikke velhavende ældre over 75 år, der sidder i en lejebolig.
Vi ved nu, at hvis Socialdemokratiet kommer til, vil denne målrettede ældrecheck blive afskaffet eller muligvis udvandet til noget, som en større gruppe af ældre kan få en mindre del af. Derved angriber Socialdemokratiet som opposition frontalt indholdet af den rapport om ældres økonomiske vilkår, der udkom for et par måneder siden.
Rapporten sagde, at de ældres økonomi for hovedpartens vedkommende var god.
Selv om man måske ikke har så mange penge, så er man bestemt ikke svag, sagde rapporten, og den påviste, at der blandt de ældre er færre med en vanskelig økonomi end blandt den øvrige befolkning.
Hvis man skulle gøre noget for de ældres økonomi, så skulle man målrette indsatsen over for disse ældre.
Det er lige præcis det, som regeringen og Dansk Folkepartis supplerende ældreydelse gør, idet den er målrettet til den syvendedel af de ældre, der har den dårligste økonomi.
Som jeg nævnte tidligere, vil der på meget lang sigt, selv om vi bliver flere ældre i de kommende år, også blive flere stærke og økonomisk robuste ældre. Så sammenfattende vil jeg sige på Venstres vegne, at det samlede billede er, at nutidens pensionister ikke opfatter sig selv som en økonomisk svag gruppe.
Vi kan føje til, at fremtidens pensionister i meget høj grad bygger pension op til en aktiv alderdom.
Det er selvfølgelig nutidens politikeres opgave at sørge for, at der fortsat er en tilgang af arbejdskraft og arbejdspladser, således at der også er en produktion om 10-20 år til at levere ydelsen til disse meget efterspørgselsstærke pensionister.
Billedet af nutidens og fremtidens pensionister som svage er misvisende og må afvises.
I det hele taget burde vi i vores politik tage udgangspunkt i de stærke sider, som vi alle besidder.
Debatten i dag er lidt bagvendt, for den tager udgangspunkt i, at det enkelte menneske er svagt.